Karakoram (pia Karakorum) ni eneo la milima mirefu inayopakana na Himalaya upande wa mashariki na Hindu Kush upande wa kusini; eneo hili lipo mpakani mwa Pakistan, Uhindi na China likienea hadi Afghanistan na Tajikistan. Safu za Karakoram zinaenea kwa kilomita 482. Kuna milima mirefu minne yenye kimo juu ya mita 8,000 ambayo ni K2 (m 8.611), Gasherbrum I (m 8.080), Broad Peak (m 8.051) na Gasherbrum II (m 8.035). Pia kuna barafuto mashuhuri kama vile Siachen na Biafo zinazoenea kwa kilomita 76 na 63. Sehemu kubwa ya maji kutoka Karakoram huishia katika beseni la mto Indus na kuelekea nao kwenye Bahari Hindi.